ถ้ากินยาคุมฉุกเฉินแบบเม็ดเดียว แล้วมีอะไรต่ออีกทันทีจะต้องกินใหม่ไหม
สวัสดีค่ะ Haitmการใช้ยาคุมฉุกเฉินเป็นการกินฮอร์โมนเพศในขนาดสูงทันทีหลังมีเพศสัมพันธ์ ไม่เกิน 72 ชั่วโมงเพื่อป้องกันการตั้งครรภ์ โดยประสิทธิภาพยาจะอยู่ที่ประมาณ 80-90% หากกินอย่างถูกต้องโดยการกินยาคุมฉุกเฉินนั้น มีทั้งชนิดกิน 1 เม็ดและ 2 เม็ดห่างกัน 12 ชั่วโมง การกินยา 1 เม็ดนั้น ถ้ามีเพศสัมพันธ์ต่อทันที ยาไม่ได้ป้องกันเพศสัมพันธ์ที่เกิดหลังกินยา จึงอาจมีข้อบ่งชี้ในการใช้ยาซ้ำแต่การใช้ยาคุมฉุกเฉินซ้ำๆ จะทำให้เกิดผลข้างเคียงเช่นเลือดออกผิดปกติหรือประจำเดือนมาคลาดเคลื่อน และลดประสิทธิภาพของยาลงได้ ถ้ามีเพศสัมพันธ์บ่อยๆควรใช้ถุงยางอนามัย หรือกินยาคุมแบบแผงรายเดือน ป้องกันไว้ก่อนจะดีกว่าค่ะ